ПРОЕКТ!

**ДОГОВОР**

**ЗА ТОВАРАНЕ, ТРАНСПОРТИРАНЕ И РАЗТОВАРВАНЕ НА ДЪРВЕСИНА**

Днес, ............................. год. гр./с....................... на основание утвърден протокол от работата на комисия и чл. 35, ал. 1 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти от тях и на основание на Заповед № .......…/…….. г. на Кмета на община Елхово за обявяване на класирането и определянето на изпълнител, се сключи настоящия договор между,

1. ОБЩИНА ЕЛХОВО, с ЕИК 000970165, със седалище и адрес на управление: гр.Елхово,ул. «Търговска» №13, представлявано от Петър Георгиев Гендов , в качеството му на кмет, Ана Иванова Георгиева - гл. счетоводител, наричано за краткост по-долу Възложител (Товародател), от една страна и

2**.** ……………………..........….. със седалище и адрес на управление гр………….., …………….....…………, ЕИК ………………….., представлявано от …………………………………… в качеството на управител и наричан/а/ накратко Изпълнител (Превозвач), от друга страна се сключи настоящият договор при следните условия:

**I. ПРЕДМЕТ НА ДОГОВОРА**

**1.1.** ВЪЗЛОЖИТЕЛЯТ възлага на ИЗПЪЛНИТЕЛЯ да извърши срещу възнаграждение товаренето, транспортирането и разтоварването на дървесина от ***от отдели***: 54 „т, м, н“, 435 „в “, 351 „е“, , находящи се в териториалния обхват на Община Елхово.

**1.2.** Товаренето, транспортирането и разтоварването на дървесина е в размер на …….. кубически метра от времененни складове в териториалния обхват на Община Елхово:От отдели: 54 „т, м, н“, 435 „в “, 351 „е“,

**1.3.** При Транспортиране на дървесина за определяне на натоварената дървесина се взема превозния билет, издаден от овластен за целта служител на Община Елхово.

**1.4.** Срокът на действие на договора е ……………, считано от датата му на сключване.

**1.5**. ИЗПЪЛНИТЕЛЯТ представя по свой избор гаранция за изпълнение на договора в размер на **……………………. лв** ., представляващи 5% ( пет процента) от предложената цена за изпълнението на услугата, без включен ДДС, както следва:

**(а)** когато гаранцията е под формата на парична сума същата се внася по банков път по сметка на **Община Елхово.**

**(б)** когато гаранцията за изпълнение е под формата на учредена в полза на Община Елхово банкова гаранция, същата се представя в оригинал при сключване на договора. Същата трябва да е издадена от българска банка, на български език, учредена в полза на Община Елхово, безусловна и неотменяема и със срок на действие не по-малък от един месец след датата, посочена като крайна дата на действие на договора. В банковата гаранция трябва да бъде посочено, че се освобождава след изрично писмено известие от възложителя.

**1.6.** Освобождаването на гаранцията за изпълнение се извършва в рамките на **10** **(десет) работни дни** след изтичане срока на договора или съставянето на приемо-предавателни протоколи, подписани от двете страни, удостоверяващи извършено товарене, транспортиране и разтоварване на общо 294 пр. куб м. дървесина. ВЪЗЛОЖИТЕЛЯТ **не дължи** лихви за периода, през който средствата законно са престояли при него.

**1.7.** Възложителят има право да усвои гаранцията за изпълнение на договора при разваляне на договора по вина на Изпълнителя.

**1.8.** Възложителят има право да приспадне от внесената гаранция всички дължими суми за неустойки по договора и за претърпени вреди в следствие на виновно неизпълнение на договора от Изпълнителя.

**1.9.** При пълно неизпълнение на задълженията на Изпълнителя, както и в случай, че Изпълнителят не извърши всички дейности, включени в предмета на договора, гаранцията за изпълнение на договора се задържа от Възложителя и не се връща.

**II. ЦЕНИ И РАЗПЛАЩАНЕ**

**2.1.** Стойността за изпълнение на възложената дейност, а именно: „Товарене, транспортиране и разтоварване на дървесина“ ***от отдели***: 54 „т, м, н“, 435 „в “, 351 „е“, , находящи се в териториалния обхват на Община Елхово е **………..……… лв.** (словом:………………………………………) без вкл. ДДС.

**2.2.** Заплащането се извършва на база действително натоварено, транспортирано и разтоварено количество дървесина, отразено в приемателно-предавателен протокол.

**2.3.** Заплащането се извършва в рамките на **7 (седем) работни дни**, **след изготвяне** на предавателно-приемателни протоколи и **издаване** на фактура от страна на ИЗПЪЛНИТЕЛЯ по сметка:

**IBAN: ……………………….……**

**BIC: ………………………………, при банка …………………..…...**

**IІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**3.1.** **ВЪЗЛОЖИТЕЛЯТ има право да:**

3.1.1. Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;

3.1.2. При констатирани пропуски или недостатъци при изпълнението на възложената работа да дава задължителни указания и препоръки на ИЗПЪЛНИТЕЛЯ в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното.

3.1.3. Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ.

3.1.4. Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци по т. 1.3.

3.1.5. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

3.1.5.1. При неспазване на изискванията на приложимото законодателство, в т. ч. на Закона за горите (ЗГ) и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;

3.1.5.2. Форсмажорни обстоятелства по смисъла на § 1, т. 23 от Допълнителната разпоредба на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти (Обн. ДВ, бр. 96/2011), (Наредбата);

**3.1.6.** Да предприеме всички необходими правомерни действия, както и да търси съдействие от компетентните държавни органи, за установяване на факти и обстоятелства, относно настъпили промени, спрямо ИЗПЪЛНИЯТЕЛЯ, в резултат на които ИЗПЪЛНИТЕЛЯТ вече не отговаря на изискванията на ВЪЗЛОЖИТЕЛЯ за изпълнение на дейността.

**3.2. ВЪЗЛОЖИТЕЛЯТ има следните задължения:**

3.2.1. Да предостави на ИЗПЪЛНИТЕЛЯ в писмен вид всички необходими документи съгласно действащата нормативна уредба, информация и данни, пряко или косвено свързани или необходими за изпълнение предмета на договора;

3.2.2. Да осигури на ИЗПЪЛНИТЕЛЯ достъп до подотделите, включени в обекта, от които ще се извърши товареното на дървесината, чрез проходимост на горските пътища в горски територии - държавна собственост, за превозни средства с висока проходимост и декларираната при проведената процедура техника;

3.2.3. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора;

3.2.4. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им. Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа;

3.2.5. Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно- приемателен протокол;

3.2.6. Да заплати на ИЗПЪЛНИТЕЛЯ възнаграждението за приетата работа, съгласно двустранно подписания предавателно-приемателен протокол, срещу издадена от него фактура, в срок не по-късно от 7 (седем) работни дни, считано от датата на нейното представяне, в размер и по начин, уговорени в договора;

3.2.7. Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителната разпоредба на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени;

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**4.1** .**ИЗПЪЛНИТЕЛЯТ има право да:**

4.1.1. Поиска от ВЪЗЛОЖИТЕЛЯ необходимото съдействие за изпълнението на дейността;

4.1.2. Поиска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора;

4.1.3. Получи договореното възнаграждение за приетата работа;

**4.2. ИЗПЪЛНИТЕЛЯТ е длъжен да:**

4.2.1. Да изпълни с грижата на добър стопанин в указаните срокове възложената му работа съгласно изискванията на договора и действащата нормативна уредба, свързана с предмета на дейността. Да създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура. Да извърши качествено и в срок възложените дейности;

4.2.2. Да информира ВЪЗЛОЖИТЕЛЯ за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

4.2.3. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно - приемателни протоколи;

4.2.4. Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица;

4.2.5. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;

4.2.6. Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка;

4.2.7. Да не предоставя на трети лица извършването на дейностите, предмет на договора, с изключение на посочените от него подизпълнители;

4.2.8. При обективна невъзможност за изпълнението на дейността, поради форсмажорни обстоятелства по смисъла на § 1, т. 23 от Допълнителната разпоредба на Наредбата, водещи до невъзможност за изпълнението предмета на договора, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени;

4.2.9. ИЗПЪЛНИТЕЛЯТ е длъжен, за срока на изпълнение на договора, да поддържа в реална наличност декларираната от него техника за извършване на дейностите и други изисквания на ВЪЗЛОЖИТЕЛЯ, въз основа на които е избран за ИЗПЪЛНИТЕЛ.

**V. САНКЦИИ И НЕУСТОЙКИ**

5.1. Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на форсмажорни обстоятелства по смисъла на § 1, т. 23 от Допълнителната разпоредба на Наредбата, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

5.2. ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

5.2.1. При неоснователно забавяне на извършването на дейностите в определения срок - неустойка в размер на 0,5% от стойността по договора за съответната неизвършена дейност за всеки просрочен ден, но не повече от 10%;

5.2.2. При некачествено изпълнение на работата от страна на ИЗПЪЛНИТЕЛЯ, когато са допуснати съществени отклонения от възложените дейности, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договорената цена за тази дейност, като това не освобождава ИЗПЪЛНИТЕЛЯ от търсене на отговорност за реално претърпените от ВЪЗЛОЖИТЕЛЯ вреди в случай, че същите са по- високи от определената неустойка;

5.2.3. Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

5.3. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;

5.4. При отпадане на необходимостта от доставяне на цялото предвидено количество от 250 пр. куб. м. дървесина ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща възнаграждение само действително натоварени, транспортирани и разтоварени куб. м. дървесина.

5.5. За неизпълнение на други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по високият размер на вредите бъде установен по съдебен ред.

**VI. ПРЕКРАТЯВАНЕ НА ДОГОВОРА**

**6.1 Договорът се прекратява:**

6.1.1. с изтичане срока на договора;

6.1.2. с доставянето на цялото количество от 250 пр. куб. м.;

6.1.3. по взаимно съгласие на страните, изразено в писмена форма:

6.1.4.с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

6.1.4.1.ИЗПЪЛНИТЕЛЯТ вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

6.1.4.2. ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;

6.1.4.3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

**VIІ. СЪОБЩЕНИЯ**

7.1. Всички съобщения и уведомления, включително и за прекратяване на договора, ще се извършат в писмена форма, по факс или чрез ел. поща. Адресите за кореспонденция на страните по договора са:

7.1.1. За ВЪЗЛОЖИТЕЛЯ – Община Елхово: гр.Елхово, ПК 8700, ел. адрес [obshtina@elhovo.bg.](mailto:obshtina@elhovo.bg.) 7.1.2.За ИЗПЪЛНИТЕЛЯ ..................................................тел ..................... Факс..................

e-mail:…………………………………..

7.2. При промяна на адреса за кореспонденция на някоя от страните по договора, същата е длъжна в три (3) дневен срок да информира ответната страна. В случай на неизпълнение на настоящата договорка, изпратените на стария адрес съобщения се считат за връчени от датата, на която изправната страна е изпратила съобщението.

**VIII. ЗАКЛЮЧИТЕЛНИ РАЗПОРЕДБИ**

8.1. Настоящият договор влиза в сила от датата на подписването му от страните.

8.2.Настоящият договор може да бъде изменян по взаимно съгласие между страните, изразено в писмено споразумение-анекс.

8.3.За неуредените в договора случаи се прилагат разпоредбите на българското законодателство.

8.4.Възникналите спорове, относно изпълнението, неизпълнението или тълкуването на настоящия договор се решават, чрез преговори и взаимно съгласие между страните, изразено в писмено споразумение, а когато такова липсва спорът се решава от компетентен съд.

Настоящият договор се се подписа от страните в два (2) еднообразни екземпляра – по един за всяка от страните.

ВЪЗЛОЖИТЕЛ: ИЗПЪЛНИТЕЛ: …………………………………….

Кмет:……………………… Представител:……………………

/Петър Гендов /

/…………………………../

Гл. Счетоводител:…………………………

/............................/

Съгласувал,

Съгласувал,

Юрист:…………………………………

/............................../